A23 מציע חוויה תל אביבית ייחודית במלון בוטיק יוקרתי בסגנון איטלקי, המעניק משמעות חדשה למילה חופשה.
מוטיב פרחים עדין עובר כחוט השני בכל המלון, מעטר את הקירות בציורי פרחים יפים שנוצרו בידי אמן מנייר מיוחד. מוטיב זה מגיע לשיאו במיצג אמנותי מרהיב בגרם המדרגות, שבו ציורי ענק של ורדים, שרכים וציפורנים קמים לתחייה במראה דרמטי של שחור ולבן.
המלון משתרע על פני חמש קומות וכולל 21 חדרים בגדלים שונים, כל אחד בעל אופי שונה. גם המעלית והמדרגות זכו לעיצוב מרשים המזכיר סגנון קלאסי המשולב בנגיעה עכשווית.
A23 הוא מקום האירוח המושלם לאורחים בנסיעת עסקים ונופש, למשפחות וליחידים המעוניינים בחופשה המשלבת שלווה ונוחות לצד אלגנטיות אותנטית. אתם מוזמנים לבוא אלינו ולהתרגע בנחת, לפתוח בקבוק יין, להשקיף על העיר ופשוט ליהנות מכל רגע.
חדר קלאסיק (13 מ"ר) השופע אור טבעי ואווירה נינוחה, מעוצב בסגנון ייחודי ומאובזר במיטב הפינוקים של מלון יוקרה מודרני. החדר מתאים לעד שני מבוגרים וכולל מיטה זוגית (140x200 ס"מ) המזמינה אתכם לנוח על מצעים וכריות מפנקים שנבחרו בקפידה. לרשותכם מכונת אספרסו Inissia, מיניבר עשיר בכל טוב*, טלוויזיה חכמה וכמובן אינטרנט אלחוטי חופשי. פשוט קלאסי!
חדר הדלוקס (25 מ"ר) מעוצב כדי להעניק לכם חוויה מפנקת אשר תתעלה על כל ציפיותיכם. החדר מתאים לשלושה מבוגרים (או לשני מבוגרים וילד). במרכז החדר עומד בר מעוצב מושלם להגשת משקאות ונשנושים מהמיניבר*, המשמש גם כשולחן עבודה ודלפק רב תכליתי. לאחר שנת לילה טובה במיטה זוגית גדולה ומפנקת (160x210 ס"מ) או בספה נפתחת, תוכלו לשתות קפה של בוקר ממכונת האספרסו, לשאוף אוויר במרפסת ולהשקיף על העיר מלמעלה.
סוויטת ג'וניור המרווחת (30 מ"ר) מתאימה למשפחות ולאנשי עסקים ומעוצבת בסגנון המשרה אווירה נינוחה. הסוויטה כוללת מיטה זוגית גדולה נוחה במיוחד (160x210 ס"מ) וספה נפתחת, היא מיועדת לשני מבוגרים ושני ילדים וכוללת בר מפואר ומעוצב. לרשותכם מכונת אספרסו ומיניבר מאובזר, טלוויזיה חכמה ואינטרנט אלחוטי חופשי, שיעניקו לכם שעות של הנאה ובידור.
סוויטה מרווחת (32 מ"ר) בה ניתן להתרשם מהסגנון העיצובי המובהק של A23 בחדר האמבטיה ובסלון. בסוויטה מיטה זוגית גדולה (160x210 ס"מ) וספה נפתחת והיא מיועדת לשני מבוגרים ושני ילדים היכולים לנוח ולהתענג על המצעים המובחרים. הסלון מעניק תחושת נוחות מרבית כמו בבית וכולל בר מודרני, מכונת אספרסו ומיניבר מאובזר*. שתי טלוויזיות חכמות, אחת בכל חדר, מאפשרות צפייה רגועה והתרגעות מושלמת לקראת עוד יום מרגש וגדוש בכל החוויות שיש לעיר להציע.
סוויטת רויאל בנג'מין המרהיבה ביופיה והמרווחת (35 מ"ר) משתרעת בגאווה על פני כל הקומה העליונה במלון. היא מתאימה לשני מבוגרים ושני ילדים וכוללת מיטה זוגית גדולה (160x210 ס"מ) וספה נפתחת, עם מצעים וכריות יוקרתיים המבטיחים שינה בסטייל. הסלון האלגנטי הנמצא בצמוד לחדר השינה משדר נוחות ואלגנטיות וכולל בר מעוצב, מיניבר מאובזר* ומכונת אספרסו לנוחות מרבית. גולת הכותרת של הסוויטה היא מרפסת 16 מ"ר הנפתחת לטרסה בגודל 30 מ"ר המקיפה את המלון ומשקיפה לעבר הנוף היפיפה של העיר.